**Poziv na sudjelovanje na natjecanju iz prevođenja "Juvenes Translatores"**

Rok: 20. listopada 2013.

Natjecanje "Juvenes Translatores" od 2007. godine organizira Glavna uprava za pismeno prevođenje Europske komisije s namjerom povezivanja europskih i građanskih, obrazovnih i gospodarskih težnji. Od ove godine, budući da je Hrvatska postala 28. članica Europske unije, učenici Republike Hrvatske imaju pravo sudjelovanja na navedenom natjecanju.

Mladi prevoditelji iz odabranih škola svake zemlje imaju zadatak prevesti jednu stranicu teksta. Jezici s kojih i na koje prevode službeni su jezici Europske unije. Prijevode ispravljaju profesionalni prevoditelji Europske komisije, a jedan se pobjednik iz svake zemlje u pratnji svojeg nastavnika poziva u Bruxelles na svečanu dodjelu nagrada u sjedištu Komisije.

Ovim se natjecanjem kod mladih Europljana nastoji pobuditi zanimanje za višejezičnost koja je sve više dio njihove svakodnevice i naglasiti koliko su jezične vještine koje stječu tijekom školovanja bitne za njihov intelektualni i društveni razvoj.

Sve informacije o navedenom natjecanju dostupne su na [web stranici europskog povjerenika za obrazovanje, kulturu, višejezičnost i mlade](http://ec.europa.eu/commission_2010-2014/vassiliou).

Ukoliko su potrebne dodatne informacije, molimo Vas da uputite upit na mail: DGT-TRANSLATORES@ec.europa.eu

**Dokumenti**

[Juvenes Translatores - natjecanje za odabir najboljih mladih prevoditelja u Europskoj uniji (149 KB)](http://public.mzos.hr/fgs.axd?id=20372)